ৰাষ্ট্ৰীয় নাগৰীক পঞ্জী উন্নীতকৰণৰ কাম চলি থকাৰ পৰিপ্ৰেক্ষিতত অসমত পুনৰ ছমাহৰ বাবে বৃদ্ধি কৰা হ'ল বহু বিতৰ্কিত সশস্ত্ৰ বাহিনীৰ বিশেষ ক্ষমতা আইনৰ ম্যাদ।
বুধবাৰে অসম চৰকাৰৰ জনসংযোগ বিভাগৰ পৰা প্ৰকাশিত এক প্ৰেছ বিজ্ঞপ্তি মতে সশস্ত্ৰ বাহিনী (বিশেষ ক্ষমতা) আইন, ১৯৫৮ৰ ৩নং ধাৰাৰ অধীনত আৰোপিত ক্ষমতাৰ ভিত্তিত অসমৰ ৰাজ্যপালে সমগ্ৰ ৰাজ্যখনকে ২৮ আগষ্টৰ পাছৰ পৰা কাৰ্যকৰী হোৱাকৈ ছমাহ পৰ্যন্ত 'অশান্ত অঞ্চল' হিচাপে ঘোষণা কৰিছে।
মন কৰিবলীয়া যে সশস্ত্ৰ বাহিনীৰ বিশেষ ক্ষমতা আইনৰ সুযোগ লৈ সশস্ত্ৰ বাহিনীসমূহে অসমত মানৱ অধিকাৰ উলংঘনৰ ঘটনা সংঘটিত কৰি অহাৰ অভিযোগ তুলি ইতিমধ্যে ৰাজ্যৰ বিভিন্ন সংগঠনে শীঘ্ৰেই অসমৰ পৰা এই আইনখন প্ৰত্যাহাৰৰ বাবে চৰকাৰক দাবী জনাই আহিছে। কিন্তু চৰকাৰৰ এই ঘোষণাৰ পিছত ৰাজ্যখনত উক্ত আইনখন পুনৰ ছমাহৰ বাবে বাহাল থকাটো নিশ্চিত হৈ পৰিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
